

**REPUBLIKA HRVATSKA**

**SISAČKO-MOSLAVAČKA ŽUPANIJA**

**OPĆINA DONJI KUKURUZARI**

**JEDINSTVENI UPRAVNI ODJEL**

KLASA: 112-03/24-01/02

URBROJ: 2176/07-04/1-24-1

Donji Kukuruzari, 25. ožujka 2024. godine

Na temelju članka 19. stavak 1., a u svezi s člankom 28. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19 – dalje u tekstu: Zakon), članka 23. Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“, broj 74/10, 125/14 i 48/03), pročelnica Jedinstvenog upravnog odjela raspisuje

**OGLAS**

**za prijam u službu na određeno vrijeme u Jedinstveni upravni odjel**

**Općine Donji Kukuruzari za vrijeme trajanja EU projekta**

**„Solidarnost na djelu 4“ – Referent administrator**

Radno mjesto: Referent administrator – za vrijeme trajanja EU projekta „Solidarnost na djelu 4“- 1 izvršitelj/ica na određeno vrijeme do završetka projekta (trajanje projekta 36 mjeseci), uz obvezni probni rad od dva mjeseca.

Kandidati moraju ispunjavati **opće** uvjete za prijam u službu propisane u članku 12. Zakona, a to su:

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Pored općih uvjeta za prijam u službu kandidati moraju ispunjavati i sljedeće **posebne** uvjete:

* srednja stručna sprema upravne, ekonomske, tehničke, prirodne, društvene ili humanističke struke,
* najmanje jedna godina radnog iskustva na odgovarajućim poslovima,
* položen državni stručni ispit,
* poznavanje rada u računalu.

Sukladno članku 13. Zakona o ravnopravnosti spolova („Narodne novine", broj 82/08 i 69/17) na natječaj se mogu javiti osobe oba spola.

Riječi i pojmovi koji imaju rodno značenje korišteni u ovom Oglasu odnose se jednako na muški i ženski rod, bez obzira na to jesu li korišteni u muškom ili ženskom rodu.

U službu ne može biti primljena osoba za čiji prijem postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19).

Osoba koja ima potrebno radno iskustvo na odgovarajućim poslovima, a nema položen državni ispit, može se primiti u službu i rasporediti na radno mjesto, pod uvjetom da ispit položi u roku godine dana od prijma u službu.

Radnim iskustvom na odgovarajućim poslovima podrazumijeva se radno iskustvo ostvareno u službi u upravnim tijelima lokalnih jedinica, u državnoj ili javnoj službi, u radnom odnosu kod privatnog poslodavca te vrijeme samostalnog obavljanja profesionalne djelatnosti u skladu s posebnim propisima. U radno iskustvo na odgovarajućim poslovima ubraja se i radno iskustvo ostvareno obavljanjem poslova u međunarodnim organizacijama kao i radno iskustvo stečeno stručnim osposobljavanjem bez zasnivanja radnog odnosa. Radno iskustvo na odgovarajućim poslovima je radno iskustvo ostvareno na poslovima odgovarajuće stručne spreme i struke.

**Uz prijavu na oglas kandidati su dužni priložiti:**

* **životopis**
* **dokaz o odgovarajućem stupnju obrazovanja** (preslika svjedodžbe, uvjerenja, odnosno drugog odgovarajućeg dokumenta o stečenoj stručnoj spremi),
* **dokaz o hrvatskom državljanstvu** (preslika domovnice, važeće osobne iskaznice, vojne iskaznice ili putovnice),
* **dokaz** **o ukupnom radnom iskustvu i radnom iskustvu na odgovarajućim poslovima**

(potrebno je dostaviti dokumente navedene u točki 1 i 2

* 1. **dokaz** **o ukupnom radnom stažu** (ispis elektroničkog zapisa podataka Hrvatskog zavoda za mirovinsko osiguranje ili potvrda o podacima evidentiranim u matičnoj evidenciji Hrvatskoga zavoda za mirovinsko osiguranje),
	2. **dokaz** **o radnom iskustvu ostvarenom na odgovarajućim poslovima** koji sadržava vrstu poslova koju je kandidat obavljao, vrstu stručne spreme za obavljanje tih poslova i razdoblje u kojem je obavljao te poslove (preslika ugovora o radu, rješenja o rasporedu, preslika potvrde poslodavca ili drugi odgovarajući dokument kojim dokazuje radno iskustvu na odgovarajućim poslovima),
* **dokaz** **o položenom državnom ispitu, odnosno državnom stručnom ispitu** (preslika svjedodžbe, uvjerenja ili potvrde ako je osoba položila državni ispit odnosno državni stručni ispit),
* **uvjerenje od suda** (ne starije od tri mjeseca od posljednjeg dana roka za podnošenja prijave na oglas), da se protiv kandidata ne vodi kazneni postupak,
* **vlastoručno potpisanu pisanu izjavu da za prijam u službu ne postoje zapreke** iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11., 4/18. i 112/19.),
* **dokaz o poznavanju rada na računalu** (potvrda/ uvjerenje o završenom tečaju ili vlastoručno potpisana izjava o ispunjavanju navedenog uvjeta),
* **izjava o suglasnosti za obradu osobnih podataka u svrhu zapošljavanja** (obrazac izjave na web stranici Općine Donji Kukuruzari [www.donji-kukuruzari.hr](http://www.donji-kukuruzari.hr)

**Prijava na oglas mora biti vlastoručno potpisana.**

U prijavi je potrebno navesti radno mjesto za koje se kandidat prijavljuje i osobne podatke podnositelja prijave (ime i prezime, datum rođenja, adresa stanovanja i OIB).

Isprave se prilažu u neovjerenom presliku, a prije izbora kandidata bit će predočen izvornik ili ovjerene preslike.

Ako podnositelj prijave uz prijavu priloži dokumente u kojima osobni podaci nisu istovjetni dužan je dostaviti i dokaz o njihovoj promjeni (preslik vjenčanog ili rodnog lista i sl.).

Služba na određeno vrijeme za potrebe rada na aktivnostima vezanim uz projekt koji se financira iz fondova Europske unije ne može postati služba na neodređeno vrijeme.

Kandidat koji se poziva na prednost pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti dokaze o ispunjavanju uvjeta prednosti prema popisu na web-stranici Ministarstva hrvatskih branitelja putem sljedeće poveznice: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom(„Narodne novine“, broj: 157/13, 152/14, 39/18. i 32/20.), uz prijavu na javni natječaj, osim dokaza o ispunjavanju traženih uvjeta, dužan je priložiti dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 47. Zakona o civilnim stradalnicima iz Domovinskog rata („Narodne novine“, broj 84/21), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti i rješenje odnosno potvrdu iz koje je vidljivo to pravo prema popisu na web stranici Ministarstva hrvatskih branitelja putem sljedeće poveznice:<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti i rješenje odnosnu potvrdu iz koje je vidljivo to pravo.

Kandidat pripadnik nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), uz dokaze o ispunjavanju traženih uvjeta nije dužan dostaviti dokaze o nacionalnoj pripadnosti.

Pod jednakim uvjetima podrazumijeva se da ako na kraju provedene prethodne provjere znanja i sposobnosti kandidata, kandidati koji su po rang-listi ostvarili najveći i isti broj ukupnih bodova, prednost prilikom zapošljavanja ima onaj kandidat koji se u svojoj prijavi pozvao na to pravo i isto dokazao s priloženim dokazima.

Urednom prijavom smatra se prijava koja sadrži sve podatke i priloge navedene u oglasu.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas, te će joj biti dostavljena pisana obavijest u kojoj se navode razlozi zbog kojih se ne smatra kandidatom prijavljenim na oglas.

Za osobu/osobe koje zadovoljavaju formalne uvjete iz oglasa i stekle su status kandidata prijavljenog na oglas bit će provedena prethodna provjera znanja i sposobnosti pisanim testiranjem i intervjuom.

Ako kandidat iz bilo kojeg razloga ne pristupi prethodnoj provjeri znanja i sposobnosti, smatrat će se da je povukao prijavu na oglas.

Opis poslova i podaci o plaći radnog mjesta koje se popunjava, način obavljanja prethodne provjere znanja i sposobnosti kandidata, područja provjere te pravni izvori za pripremanje kandidata objavit će se na web-stranici Općine Donji Kukuruzari ([www.donji-kukuruzari.hr](http://www.donji-kukuruzari.hr)) te na oglasnoj ploči Općine Donji Kukuruzari, kao i vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Rok za podnošenje prijava je **8 dana** od dana objave Oglasa na stranicama Hrvatskog zavoda za zapošljavanje, preporučenom pošiljkom na adresu: **Općina Donji Kukuruzari, Don Ante Lizatovića 2, Donji Kukuruzari, s naznakom „ Oglas za prijam referenta administratora za provedbu EU projekta „Solidarnost na djelu 4“ – NE OTVARAJ“**.

Kandidati će biti obaviješteni o rezultatima Oglasa u roku od 60 dana od isteka roka za podnošenje prijava.

Nakon raspisanog Oglasa ne mora se izvršiti izbor i u tom slučaju donosi se odluka o poništenju koja se dostavlja svim kandidatima prijavljenim na Oglas. Protiv odluke o poništenju nije dopušteno podnošenje pravnih lijekova.

 Pročelnica Jednistvenog upravnog odjela

 Katarina Babić, mag.oec.